title: 2008/150/EY: Neuvoston päätös, tehty 12 päivänä helmikuuta 2008 , Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2005 ja 17 päivän tammikuuta 2011 väliseksi ajaksi tehdyn pöytäkirjan muuttamista koskevan kirjeenvaihtona tehtävän sopimuksen allekirjoittamisesta Euroopan yhteisön puolesta ja sen väliaikaisesta soveltamisesta

text:
               22.2.2008

               FI

               Euroopan unionin virallinen lehti

               L 48/31

      NEUVOSTON PÄÄTÖS,
   tehty 12 päivänä helmikuuta 2008,
   Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2005 ja 17 päivän tammikuuta 2011 väliseksi ajaksi tehdyn pöytäkirjan muuttamista koskevan kirjeenvaihtona tehtävän sopimuksen allekirjoittamisesta Euroopan yhteisön puolesta ja sen väliaikaisesta soveltamisesta
   (2008/150/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista 18 päivän tammikuuta 2005 ja 17 päivän tammikuuta 2011 väliseksi ajaksi tehty pöytäkirja on hyväksytty 23 päivänä tammikuuta 2006 annetulla neuvoston asetuksella (EY) N:o 115/2006 (1).

               (2)

               Ottaen huomioon nykyisen sopimuksen erittäin hyvän käyttötason, Seychellien viranomaisten toiveen kumppanuuden vahvistamisesta ja yhteisön viranomaisten toiveen pöytäkirjan yhdenmukaistamisesta muiden tonnikalapöytäkirjojen kanssa, sopimuspuolet ovat parafoineet kirjeenvaihtona tehtävät pöytäkirjan muutokset. Nämä muutokset mainitaan kirjeenvaihdossa, ja ne koskevat viitesaalismäärän lisäämistä, kumppanuustuen käyttöönottoa sekä varustajien ja yhteisön talousarvion vastuulla olevien osuuksien muuttamista.

               (3)

               Jotta näitä pöytäkirjan muutoksia voidaan soveltaa 18 päivästä tammikuuta 2008, kirjeenvaihtona tehtävä sopimus olisi allekirjoitettava sillä edellytyksellä, että neuvosto päättää tehdä sopimuksen.

               (4)

               Näillä muutoksilla ei muuteta jäsenvaltioiden välisten kalastusmahdollisuuksien jakoperustetta,

         ON PÄÄTTÄNYT SEURAAVAA:
   1 artikla
   Neuvosto hyväksyy yhteisön puolesta Euroopan yhteisön ja Seychellien tasavallan välisessä Seychellien rannikon edustalla tapahtuvaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2005 ja 17 päivän tammikuuta 2011 väliseksi ajaksi tehdyn pöytäkirjan muuttamista koskevan kirjeenvaihtona tehtävän sopimuksen allekirjoittamisen.
   Kirjeenvaihtona tehtävän sopimuksen teksti on tämän päätöksen liitteenä.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa kirjeenvaihtona tehtävä sopimus yhteisön puolesta sillä edellytyksellä, että sopimus tehdään.
   3 artikla
   Yhteisö soveltaa kirjeenvaihtona tehtävää sopimusta väliaikaisesti 18 päivästä tammikuuta 2008.
   4 artikla
   Pöytäkirjassa vahvistettuja kalastusmahdollisuuksia, joista päätetään 23 päivänä tammikuuta 2006 annetussa neuvoston asetuksessa (EY) N:o 115/2006, ei muuteta, ja ne vahvistetaan seuraavan jakoperusteen mukaisesti:

               Kalastusluokka

               Jäsenvaltio

               Kalastusmahdollisuudet

               Nuottaa käyttävät tonnikalaalukset

               Ranska

               17 alusta

               Espanja

               22 alusta

               Italia

               1 alus

               Pintasiima-alukset

               Espanja

               2 alusta

               Ranska

               5 alusta

               Portugali

               5 alusta

         Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset.

      Tehty Brysselissä 12 päivänä helmikuuta 2008.

            Neuvoston puolesta

            Puheenjohtaja

         A. BAJUK

      (1)  EUVL L 21, 25.1.2006, s. 1.

      Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2005 ja 17 päivän tammikuuta 2011 väliseksi ajaksi tehdyn pöytäkirjan muutosten väliaikaisesta soveltamisesta kirjeenvaihtona tehty

         SOPIMUS

      Arvoisa Herra
      Ilokseni totean, että Seychellien tasavallan ja Euroopan yhteisön neuvottelijat ovat päässeet yhteisymmärrykseen kalastusmahdollisuuksien ja taloudellisen korvauksen vahvistamista koskevan pöytäkirjan ja sen liitteen muutoksista.
      Brysselissä 20 ja 21 päivänä maaliskuuta 2007 käytyjen neuvottelujen tuloksena muutettiin kalastusmahdollisuuksia, joista määrätään Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2005 ja 17 päivän tammikuuta 2011 väliseksi ajaksi tehdyssä pöytäkirjassa. Mainittuun pöytäkirjaan tehdyt muutokset ovat tämän kirjeenvaihdon liitteenä. Sopimuspuolet parafoivat muutetun pöytäkirjan 21 päivänä maaliskuuta 2007. Ehdotan näin ollen, että muutetun pöytäkirjan ja sen liitteen ja lisäysten tekstien hyväksymis- ja/tai ratifiointimenettelyjä, jotka ovat tarpeen näiden voimaantulolle, jatketaan edelleen samanaikaisesti Seychellien tasavallassa ja Euroopan yhteisössä voimassa olevien menettelyjen mukaisesti.
      Viitaten 21 päivänä maaliskuuta 2007 muutettuun pöytäkirjaan 18 päivän tammikuuta 2008 ja 17 päivän tammikuuta 2011 välisenä aikana sovellettavista kalastusmahdollisuuksista ja taloudellisesta korvauksesta minulla on kunnia ilmoittaa Teille, että yhteisön alusten Seychellien vesillä harjoittaman kalastustoiminnan keskeytymisen välttämiseksi Seychellien tasavallan hallitus on valmis soveltamaan muutettua pöytäkirjaa väliaikaisesti 18 päivästä tammikuuta 2007 siihen saakka, kun se tulee pöytäkirjan 13 artiklan mukaisesti voimaan, jos Euroopan yhteisö on valmis tekemään samoin.
      On sovittu, että tässä tapauksessa muutetun pöytäkirjan 2 artiklassa vahvistettu muutettu taloudellinen korvaus maksetaan, kun sopimuspuolet ilmoittavat toisilleen muutetun pöytäkirjan ja sen muutetun liitteen voimaantuloa varten tarvittavien menettelyjen saattamisesta päätökseen.
      Pyydän Teitä ystävällisesti vahvistamaan, että Euroopan yhteisö hyväksyy tällaisen väliaikaisen soveltamisen.
      Vastaanottakaa, Arvoisa Herra, korkeimman kunnioitukseni vakuutus.

            Seychellien tasavallan hallituksen puolesta

      Arvoisa Herra
      Minulla on kunnia ilmoittaa saaneeni seuraavan tänään päivätyn kirjeenne:

         ”Ilokseni totean, että Seychellien tasavallan ja Euroopan yhteisön neuvottelijat ovat päässeet yhteisymmärrykseen kalastusmahdollisuuksien ja taloudellisen korvauksen vahvistamista koskevan pöytäkirjan ja sen liitteen muutoksista.
         Brysselissä 20 ja 21 päivänä maaliskuuta 2007 käytyjen neuvottelujen tuloksena muutettiin kalastusmahdollisuuksia, joista määrätään Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2005 ja 17 päivän tammikuuta 2011 väliseksi ajaksi tehdyssä pöytäkirjassa. Mainittuun pöytäkirjaan tehdyt muutokset ovat tämän kirjeenvaihdon liitteenä. Sopimuspuolet parafoivat muutetun pöytäkirjan 21 päivänä maaliskuuta 2007. Ehdotan näin ollen, että muutetun pöytäkirjan ja sen liitteen ja lisäysten tekstien hyväksymis- ja/tai ratifiointimenettelyjä, jotka ovat tarpeen näiden voimaantulolle, jatketaan edelleen samanaikaisesti Seychellien tasavallassa ja Euroopan yhteisössä voimassa olevien menettelyjen mukaisesti.
         Viitaten 21 päivänä maaliskuuta 2007 muutettuun pöytäkirjaan 18 päivän tammikuuta 2008 ja 17 päivän tammikuuta 2011 välisenä aikana sovellettavista kalastusmahdollisuuksista ja taloudellisesta korvauksesta minulla on kunnia ilmoittaa Teille, että yhteisön alusten Seychellien vesillä harjoittaman kalastustoiminnan keskeytymisen välttämiseksi Seychellien tasavallan hallitus on valmis soveltamaan muutettua pöytäkirjaa väliaikaisesti 18 päivästä tammikuuta 2007 siihen saakka, kun se tulee pöytäkirjan 13 artiklan mukaisesti voimaan, jos Euroopan yhteisö on valmis tekemään samoin.
         On sovittu, että tässä tapauksessa muutetun pöytäkirjan 2 artiklassa vahvistettu muutettu taloudellinen korvaus maksetaan, kun sopimuspuolet ilmoittavat toisilleen muutetun pöytäkirjan ja sen muutetun liitteen voimaantuloa varten tarvittavien menettelyjen saattamisesta päätökseen.
         Pyydän Teitä ystävällisesti vahvistamaan, että Euroopan yhteisö hyväksyy tällaisen väliaikaisen soveltamisen.”

      Minulla on kunnia vahvistaa, että Euroopan yhteisö hyväksyy tällaisen väliaikaisen soveltamisen.
      Vastaanottakaa, Arvoisa Herra, korkeimman kunnioitukseni vakuutus.

            Euroopan yhteisön puolesta

         LIITE
         Euroopan talousyhteisön ja Seychellien tasavallan hallituksen välisessä Seychellien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 2005 ja 17 päivän tammikuuta 2011 väliseksi ajaksi tehdyn pöytäkirjan muutokset
         Korvataan pöytäkirjan 2 artikla seuraavasti:

            ”2 artikla
            Taloudellinen korvaus – maksamista koskevat menettelyt
            1.   Sopimuksen 7 artiklassa tarkoitetuksi taloudelliseksi korvaukseksi 1 artiklassa tarkoitetuksi kaudeksi vahvistetaan 24 750 000 euroa. Taloudellista korvausta muutetaan 18 päivästä tammikuuta 2008, jolloin sen määräksi vahvistetaan 28 440 000 euroa koko pöytäkirjan voimassaolon ajaksi.
            2.   Edellä olevaa 1 kohtaa sovelletaan, jollei tämän pöytäkirjan 4, 5, 6, 7 ja 8 artiklasta muuta johdu.
            3.   Yhteisö maksaa 1 kohdassa tarkoitettua taloudellista korvausta 4 125 000 euroa vuodessa tämän pöytäkirjan ensimmäisinä kolmena voimassaolovuotena. Tammikuun 18 päivästä 2008 alkaen yhteisö maksaa 1 kohdassa tarkoitettua taloudellista korvausta 5 355 000 euroa vuodessa. Taloudellinen korvaus, jota sovelletaan 18 päivästä vuonna 2008, koostuu 4 095 000 euron vuosittaisesta määrästä, joka vastaa 63 000 tonnin vuosittaista viitesaalismäärää, sekä 1 260 000 euron vuosittaisesta erityismäärästä, joka osoitetaan Seychellien alakohtaisen kalastuspolitiikan tukemiseen ja täytäntöönpanoon. Tämä erityismäärä on erottamaton osa sopimuksen 7 artiklassa määriteltyä taloudellista korvausta.
            4.   Jos yhteisön alusten Seychellien vesillä pyytämien tonnikalasaaliiden kokonaismäärä ylittää 63 000 tonnia vuodessa, vuosittaisen taloudellisen korvauksen kokonaismäärää korotetaan 65 eurolla kutakin ylimääräistä pyydettyä tonnia kohden. Yhteisön maksama vuosittainen kokonaismäärä ei kuitenkaan voi olla yli kaksinkertainen 3 kohdassa ilmoitettuun määrään verrattuna (10 710 000 euroa). Jos yhteisön alusten pyytämät määrät ovat yli kaksi kertaa vuosittaisen korvauksen kokonaismäärää vastaavien määrien suuruisia, tämän rajan ylittävän määrän osalta maksettava korvaus maksetaan seuraavana vuonna.
            5.   Maksu on suoritettava ensimmäisen vuoden osalta viimeistään 30 päivänä syyskuuta 2005, neljännen vuoden osalta viimeistään 30 päivänä syyskuuta 2008 ja muiden vuosien osalta viimeistään pöytäkirjan vuosipäivänä.
            6.   Seychelleillä on yksinomainen toimivalta päättää taloudellisen korvauksen käyttötarkoituksesta, jollei 7 artiklasta muuta johdu.
            7.   Taloudellinen korvaus maksetaan yhdelle Seychellien keskuspankkiin avatulle Seychellien valtionkassan tilille. Seychellien viranomaiset ilmoittavat tilinumeron.”

         Korvataan pöytäkirjan 7 artikla seuraavasti:

            ”7 artikla
            Vastuullisen ja kestävän kalastuksen edistäminen Seychellien vesillä
            1.   Edellä 2 artiklan 3 kohdassa tarkoitetun, 18 päivästä tammikuuta 2008 alkaen maksettavan vuosittaisen taloudellisen korvauksen määrästä vähintään 56 prosenttia suunnataan Seychellien alakohtaisen kalastuspolitiikan kehittämiseen ja täytäntöönpanoon vastuullisen ja kestävän kalastuksen edistämiseksi Seychellien vesillä. Tämän korvauksen hallinnointi perustuu sopimuspuolten yhdessä määrittelemiin tavoitteisiin ja niihin liittyviin vuosittaisiin ja monivuotisiin ohjelmiin.”

         2, 3, 4 ja 5 kohtaa ei muuteta.
         Pöytäkirjan liitteen muutokset
         EDELLYTYKSET YHTEISÖN ALUSTEN SEYCHELLIEN VESIALUEILLA HARJOITTAMALLE KALASTUKSELLE
         I luku – Lisenssien hakeminen ja myöntäminen, korvataan seuraavasti:

            ”I   LUKU
            LISENSSIEN HAKEMINEN JA MYÖNTÄMINEN
            1   JAKSO
            Lisenssien myöntäminen

                        1.–10.

                        Ei muutosta.

                        11.

                        Euroopan yhteisön pyynnöstä ja todistettavan ylivoimaisen esteen johdosta aluksen lisenssi kuitenkin korvataan sen jäljellä olevan voimassaoloajan osalta uudella sellaiselle toiselle alukselle myönnettävällä lisenssillä, jolla on samanlaiset ominaisuudet kuin edellisellä aluksella, eikä uutta lisenssimaksua tarvitse maksaa. Jos korvaavan aluksen bruttovetoisuus (brt) on kuitenkin suurempi kuin korvattavan aluksen, maksujen erotus on maksettava ajanjakson pituuden mukaisesti.

                        12.–14.

                        Ei muutosta.

                  2   JAKSO
            Lisenssiehdot – maksut ja ennakot

                        1.

                        Lisenssit ovat voimassa yhden vuoden, ja ne voidaan uusia.

                        2.

                        Tammikuun 18 päivästä 2008 alkaen maksuksi vahvistetaan 35 euroa Seychellien vesillä pyydettyä tonnia kohti.

                        3.

                        Lisenssit myönnetään sen jälkeen, kun toimivaltaisille kansallisille viranomaisille on maksettu seuraavat kiinteämääräiset summat:

                                    —

                                    21 000 euroa nuottaa käyttävää tonnikala-alusta kohti; tämä maksu vastaa Seychellien vesiltä vuosittain pyydettyä 600 tonnin saalista tonnikalaa ja sen lähilajeja,

                                    —

                                    4 200 euroa yli 250 bruttotonnin pintasiima-alusta kohti; tämä maksu vastaa Seychellien vesiltä vuosittain pyydettyä 120 tonnin saalista tonnikalaa ja sen lähilajeja,

                                    —

                                    3 150 euroa enintään 250 bruttotonnin pintasiima-alusta kohti; tämä maksu vastaa Seychellien vesiltä vuosittain pyydettyä 90 tonnin saalista tonnikalaa ja sen lähilajeja.

                        4.

                        Ei muutosta.

                        5.

                        Ei muutosta.

                        6.

                        Jos varustajat kiistävät SFA:n esittämän selvityksen, he voivat kysyä neuvoa saalistietojen tarkistamista varten sellaisilta toimivaltaisilta tieteellisiltä laitoksilta kuin IRD (Institut de recherche pour le développement), IEO (Instituto Español de Oceanografía) ja IPIMAR (Instituto de Investigação das Pescas e do Mar) ja sopia sitten Seychellien viranomaisten kanssa lopullisen selvityksen vahvistamisesta ennen kuluvan vuoden toukokuun 31 päivää, ja viranomaisten on ilmoitettava asiasta komissiolle. Jos varustajilta ei tule huomautuksia tähän päivään mennessä, SFA:n laatima selvitys katsotaan lopulliseksi.

                        7.

                        Ei muutosta.

                        8.

                        Ei muutosta.

                        9.

                        Ei muutosta.”

         VI luku – Tarkkailijat, korvataan seuraavasti:

            ”VI   LUKU
            TARKKAILIJAT

                        1.

                        Aluksille, joilla on tämän sopimuksen mukainen lupa kalastaa Seychellien vesillä, on päästettävä alueellisen toimivaltaisen kalastusjärjestön sopimuspuolten suostumuksella nimeämiä tarkkailijoita, tai muussa tapauksessa Seychellien viranomaisten nimeämiä tarkkailijoita, seuraavien edellytysten mukaisesti.

                        1.1–14.

                        Ei muutosta.”


title: Neuvoston päätös (EU) 2016/949, annettu 6 päivänä kesäkuuta 2016, Euroopan unionin ja sen jäsenvaltioiden sekä Mongolian kumppanuutta ja yhteistyötä koskevaan puitesopimukseen liitettävän pöytäkirjan allekirjoittamisesta unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi

text:
               16.6.2016

               FI

               Euroopan unionin virallinen lehti

               L 159/1

         NEUVOSTON PÄÄTÖS (EU) 2016/949,
   annettu 6 päivänä kesäkuuta 2016,
   Euroopan unionin ja sen jäsenvaltioiden sekä Mongolian kumppanuutta ja yhteistyötä koskevaan puitesopimukseen liitettävän pöytäkirjan allekirjoittamisesta unionin ja sen jäsenvaltioiden puolesta Kroatian tasavallan Euroopan unioniin liittymisen huomioon ottamiseksi
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 5 kohdan kanssa,
   ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Kroatian tasavallan liittymisasiakirjan 6 artiklan 2 kohdan nojalla Kroatian tasavallan liittymisestä Euroopan unionin ja sen jäsenvaltioiden sekä Mongolian kumppanuutta ja yhteistyötä koskevaan puitesopimukseen sovitaan tekemällä sopimukseen pöytäkirja. Liittymisasiakirjan 6 artiklan 2 kohdan mukaisesti tällaiseen liittymiseen sovelletaan yksinkertaistettua menettelyä, jonka mukaan pöytäkirjan tekevät neuvosto, joka tekee ratkaisunsa yksimielisesti jäsenvaltioiden puolesta, ja kyseessä olevat kolmannet maat.

               (2)

               Neuvosto valtuutti 14 päivänä syyskuuta 2012 komission aloittamaan neuvottelut kyseisten kolmansien maiden kanssa Mongolian kanssa käydyt neuvottelut saatiin onnistuneesti päätökseen 2 päivänä joulukuuta 2014 päivätyllä verbaalinootilla.

               (3)

               Pöytäkirja olisi allekirjoitettava sillä varauksella, että sen tekeminen saatetaan myöhemmin päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja sen jäsenvaltioiden sekä Mongolian kumppanuutta ja yhteistyötä koskevaan puitesopimukseen liitettävä pöytäkirja Kroatian tasavallan Euroopan unioniin liittymisen huomioon ottamiseksi (1) unionin ja sen jäsenvaltioiden puolesta sillä varauksella, että pöytäkirjan tekeminen saatetaan päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin ja sen jäsenvaltioiden puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 6 päivänä kesäkuuta 2016.

            Neuvoston puolesta

            Puheenjohtaja

         H. G. J. KAMP

      (1)  Pöytäkirjan teksti julkaistaan yhdessä sen tekemistä koskevan päätöksen kanssa.


title: 2008/779/EY,Euratom: Neuvoston päätös, tehty 6 päivänä lokakuuta 2008 , uuden jäsenen nimittämisestä Euroopan yhteisöjen komissioon

text:
               8.10.2008

               FI

               Euroopan unionin virallinen lehti

               L 267/31

      NEUVOSTON PÄÄTÖS,
   tehty 6 päivänä lokakuuta 2008,
   uuden jäsenen nimittämisestä Euroopan yhteisöjen komissioon
   (2008/779/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 215 artiklan toisen kohdan,
   ottaa huomioon Euroopan atomienergiayhteisön perustamissopimuksen ja erityisesti sen 128 artiklan toisen kohdan,
   sekä katsoo seuraavaa:
   Peter MANDELSON on 3 päivänä lokakuuta 2008 päivätyllä kirjeellä eronnut komission jäsenen tehtävistään. Hänen tilalleen olisi nimitettävä uusi jäsen jäljellä olevaksi toimikaudeksi,
   ON PÄÄTTÄNYT SEURAAVAA:
   1 artikla
   Nimitetään Baroness Catherine Margaret ASHTON OF UPHOLLAND komission jäseneksi kaudeksi, joka alkaa 6 päivänä lokakuuta 2008 ja päättyy 31 päivänä lokakuuta 2009.
   2 artikla
   Tämä päätös tulee voimaan 6 päivänä lokakuuta 2008.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 6 päivänä lokakuuta 2008.

            Neuvoston puolesta

            Puheenjohtaja

         C. LAGARDE


title: EFTAn valvontaviranomaisen päätös N:o 303/14/KOL, annettu 15 päivänä heinäkuuta 2014, poikkeuksen myöntämisestä Norjalle tiettyihin yhteisiin ilmailun turvallisuussääntöihin Euroopan talousalueesta tehdyn sopimuksen liitteessä XIII olevassa 66n kohdassa tarkoitetun säädöksen 14 artiklan 6 kohdan mukaisesti (Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta, sellaisena kuin se on muutettuna) [2015/1945]

text:
               29.10.2015

               FI

               Euroopan unionin virallinen lehti

               L 283/18

         EFTAn VALVONTAVIRANOMAISEN PÄÄTÖS
   N:o 303/14/KOL,
   annettu 15 päivänä heinäkuuta 2014,
   poikkeuksen myöntämisestä Norjalle tiettyihin yhteisiin ilmailun turvallisuussääntöihin Euroopan talousalueesta tehdyn sopimuksen liitteessä XIII olevassa 66n kohdassa tarkoitetun säädöksen 14 artiklan 6 kohdan mukaisesti (Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta, sellaisena kuin se on muutettuna) [2015/1945]
   EFTAN VALVONTAVIRANOMAINEN, joka

      ottaa huomioon ETA-sopimuksen liitteessä XIII, sellaisena kuin se on mukautettuna ETA:n sekakomitean 19 päivänä joulukuuta 2011 annetulla päätöksellä N:o 163/2011, olevassa 66n kohdassa tarkoitetun säädöksen 14 artiklan 6 ja 7 kohdan,
      Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta, sellaisena kuin se on muutettuna;
      ja ETA-sopimuksen liitteessä XIII, sellaisena kuin se on mukautettuna ETA:n sekakomitean 15 päivänä heinäkuuta 2013 annetulla päätöksellä N:o 146/2013, olevassa 66ne kohdassa tarkoitetussa säädöksessä olevan liitteen I FCL.740.A kohdan,
      Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla, sellaisena kuin se on muutettuna;
      molemmat sellaisena kuin ne ovat mukautettuna ETA-sopimuksen pöytäkirjalla 1,

   ottaa huomioon EFTAn liikennekomitean 28 päivänä maaliskuuta 2014 antaman neuvoa-antavan lausunnon,
   sekä katsoo seuraavaa:

               (1)

               Norja pyysi lupaa soveltaa tiettyjä poikkeuksia asetuksen (EY) N:o 216/2008 täytäntöönpanosääntöihin sisältyvistä yhteisistä lentoturvallisuussäännöistä.

               (2)

               Kyseisen asetuksen, sellaisena kuin se on mukautettuna, 14 artiklan 7 kohdan mukaisesti EFTAn valvontaviranomainen on arvioinut kyseisen poikkeuksen tarpeen ja siitä seuraavan suojan tason perustuen Euroopan lentoturvallisuusviraston suositukseen. Valvontaviranomainen päättelee, että poikkeaman myötä suojan taso vastaisi yhteisiä lentoturvallisuussääntöjä soveltamalla saavutettavaa tasoa, edellyttäen, että tietyt ehdot täyttyvät. Poikkeuksen arviointi ja ehdot, joita sen soveltaminen edellyttää, esitetään tämän poikkeaman hyväksyvän päätöksen liitteessä.

               (3)

               Asetuksen (EY) N:o 216/2008 14 artiklan 7 kohdan mukaisesti yhdelle jäsenvaltiolle myönnettävä poikkeus on ilmoitettava kaikille jäsenvaltioille, joilla on myös oikeus soveltaa kyseistä poikkeusta.

               (4)

               ETA:n sekakomitean 19 päivänä joulukuuta 2011 antaman päätöksen N:o 163/2011 1 artiklan ja sen liitteessä olevan 3 kohdan a ja e alakohdan mukaisesti käsitteellä ”jäsenvaltio(t)” tarkoitetaan sen asetuksessa olevan määritelmän lisäksi EFTA-valtioita, ja Euroopan komissio ilmoittaa tällaisesta EFTAn valvontaviranomaisen antamasta päätöksestä saadut tiedot EU:n jäsenvaltioille.

               (5)

               Tästä päätöksestä olisi sen vuoksi annettava tieto kaikille EFTA-valtioille ja Euroopan komissiolle Euroopan unionin jäsenvaltioiden tiedottamiseksi.

               (6)

               Poikkeuksen kuvaus sekä siihen liittyvät ehdot olisi laadittava siten, että kaikki jäsenvaltiot asetuksen (EY) N:o 216/2008 mukaisesti, sellaisena kuin se on mukautettuna, voivat soveltaa kyseistä toimenpidettä heti, kun ne ovat samassa tilanteessa. Lisähyväksyntä tapauksen mukaan EFTAn valvontaviranomaiselta tai komissiolta ei ole tarpeen. Kuitenkin jäsenvaltioiden olisi asetuksen (EY) N:o 216/2008 mukaisesti, sellaisena kuin se on mukautettuna, ilmoitettava poikkeusten soveltamisesta, koska niiden vaikutukset voivat ulottua kyseisen valtion ulkopuolelle.

               (7)

               Tässä päätöksessä säädetyt toimenpiteet ovat EFTAn liikennekomitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Norja voi poiketa asetuksen (EU) N:o 1178/2011, sellaisena kuin se on muutettuna, liitteessä I (osa FCL) olevan FCL.740.A kohdan vaatimuksista tämän päätöksen liitteen mukaisesti.
   2 artikla
   Kaikki jäsenvaltiot ovat asetuksessa (EY) N:o 216/2008, sellaisena kuin se on mukautettuna, tarkoitetulla tavalla oikeutettuja soveltamaan 1 artiklassa tarkoitettuja toimenpiteitä, sellaisina kuin ne on esitetty tämän päätöksen liitteessä ja edellyttäen, että niistä ilmoitetaan asetuksen (EY) N:o 216/2008, sellaisena kuin se on mukautettuna, 14 artiklan 6 kohdan mukaisesti.
   3 artikla
   Tämä päätös on osoitettu Norjalle. Se on todistusvoimainen englannin kielellä.
   4 artikla
   Tämä päätös annetaan tiedoksi Islannille, Liechtensteinille, Norjalle ja Euroopan komissiolle.

      Tehty Brysselissä 15 päivänä heinäkuuta 2014.

            EFTAn valvontaviranomaisen puolesta

         Helga JÓNSDÓTTIR

            Kollegion jäsen

         Xavier LEWIS

            Johtaja

      LIITE

         NORJAN KUNINGASKUNNAN POIKKEUS KOMISSION ASETUKSEN (EU) N:o 1178/2011
          (1)
         MUKAISESTI KOSKIEN TIETTYJEN LUOKKAKELPUUTUSTEN LENTOTUNTEJA

      1.   PYYNNÖN KUVAUS
      Asetuksen (EU) N:o 1178/2011 liitteessä I (osa FCL) olevan FCL.740.A kohdan b alakohdassa säädetään seuraavaa:

                     ”b)

                     Yksimoottoristen yhden ohjaajan lentokoneiden luokkakelpuutusten voimassaolon jatkaminen.

                                 1)

                                 Yksimoottoristen mäntämoottorilentokoneiden luokkakelpuutukset ja TMG-kelpuutukset. Yksimoottoristen yhden ohjaajan mäntämoottorilentokoneiden luokkakelpuutuksen tai TMG-luokkakelpuutuksen voimassaolon jatkamiseksi hakijan on suoritettava

                                             i)

                                             kelpuutuksen voimassaolon päättymispäivää edeltävien kolmen kuukauden aikana hyväksytysti tarkastuslento tarkastuslentäjän kanssa kyseisellä luokalla tämän osan (FCL) lisäyksen 9 mukaisesti, tai

                                             ii)

                                             kelpuutuksen voimassaolon päättymispäivää edeltävien 12 kuukauden aikana 12 tuntia lentoaikaa kyseisellä luokalla, mukaan lukien

                                                         —

                                                         6 tuntia ilma-aluksen päällikkönä,

                                                         —

                                                         12 lentoonlähtöä ja 12 laskua, ja

                                                         —

                                                         vähintään yhden tunnin kestävä koululento lennonopettajan (FI) tai luokkakelpuutuskouluttajan (CRI) kanssa. Hakija saa vapautuksen tästä lennosta, jos hän on läpäissyt luokka- tai tyyppikelpuutuksen tarkastuslennon tai lentokokeen muun luokan tai tyypin lentokoneella.

                                 2)

                                 Jos hakijalla on sekä yksimoottoristen mäntämoottorikäyttöisten maalentokoneiden luokkakelpuutus että TMG-kelpuutus, hän voi täyttää 1 kohdan vaatimukset kummassa tahansa luokassa ja jatkaa samalla kertaa kummankin kelpuutuksen voimassaoloa.

                                 3)

                                 Yksimoottoriset yhden ohjaajan potkuriturbiinilentokoneet. Jatkaakseen yksimoottoristen potkuriturbiinilentokoneiden luokkakelpuutuksen voimassaoloa hakijan on suoritettava hyväksytysti tarkastuslento tarkastuslentäjän kanssa kyseisellä luokalla tämän osan (FCL) lisäyksen 9 mukaisesti kelpuutuksen voimassaolon päättymispäivää edeltävien kolmen kuukauden aikana.”

      Norjan kuningaskunnan hallitus, jäljempänä ’Norja’, ilmoitti EFTAn valvontaviranomaiselle, jäljempänä ’valvontaviranomainen’, ja Euroopan lentoturvallisuusvirastolle, jäljempänä ’virasto’, 6. joulukuuta 2013 päivätyllä kirjeellä aikomuksestaan poiketa asetuksen (EU) N:o 1178/2011 säännöksestä asetuksen (EY) N:o 216/2008 (2), sellaisena kuin se on muutettuna, 14 artiklan 6 kohdan perusteella.
      2.   PYYNNÖN ARVIOINTI
      2.1   Tarve

      Valvontaviranomainen katsoo, että on aiheellista hyväksyä luokkakelpuutuksen voimassaolon jatkamista varten lentokokemukseksi osa määritellystä lentoajasta kummassa tahansa yksimoottorisen mäntämoottorilentokoneen luokkaan kuuluvassa maa- tai vesilentokoneessa. Asetuksessa (EU) N:o 1178/2011 ei oteta huomioon tätä tilannetta eikä se selvennä amfibiolentokoneiden lentäjien tilannetta, mikä aiheuttaa luvanhaltijoille tarpeettoman taakan.
      2.2   Suojan tason vastaavuus

      Norja antoi seuraavat perustelut osoittaakseen, että kyseisestä säännöstä on tarpeen poiketa: lentäessään yksimoottorista mäntämoottorilentokonetta, edellytetään lentäjiltä voimassa olevaa yksimoottorisen mäntämoottorilentokoneen luokkakelpuutusta osana heidän osan FCL lupakirjaansa. Osan FCL säännökset kattavat kaksi eri yksimoottorisen mäntämoottorilentokoneen luokkakelpuutusta: (pyörä- tai suksilaskutelineellä varustettujen) yksimoottoristen mäntämoottorikäyttöisten maalentokoneiden luokkakelpuutuksen ja (kelluvalla rungolla tai kellukkeilla varustettujen) yksimoottoristen mäntämoottorikäyttöisten vesilentokoneiden luokkakelpuutuksen. Osan FCL säännökset eivät kata amfibiolentokoneita (jotka voivat muuttaa kokoonpanoa ilmassa ja toimia maalta tai vedestä käsin) koskevia säännöksiä. Lisäksi lentäjän, joka haluaa jatkaa minkä tahansa yksimoottorisen mäntämoottorilentokoneen luokkakelpuutuksen oikeuksia on täytettävä asetuksen (EU) N:o 1178/2011 liitteessä I (FCL osa) olevan FCL.740.A kohdan b alakohdan mukaiset vaatimukset.
      Lisäksi Norja esitti, että amfibiolentokoneiden käyttö on jo hyväksytty ja niillä voidaan täyttää molemmat kelpoisuusehdot, kun sitä käytetään sekä maa- että vesilentokoneena. Amfibiolentokoneessa lentokoneen ominaisuudet matkalennon lentotunneille ovat samat. Ainoastaan rullaus, lentoonlähtö ja lasku ja siitä poistumisvaihe ovat erilaiset. Asetuksen liitteen FCL.740.A kohdan b 2 alakohdan säännöksissä tunnustetaan jo joko yksimoottorisen mäntämoottorilentokoneen (maalentokone) tai TMG-lentokoneiden luokkaan kuuluvilla lentokoneilla kerrytetyn kokemuksen käyttö osoittamaan sekä yksimoottorisen mäntämoottorilentokoneen että TMG:n luokkakelpuutus. Vaatimusten olisi otettava huomioon luokkien väliset erot ja yhtäläisyydet.
      Virasto on poikkeuspyynnön saatuaan käynyt sen läpi ja on samaa mieltä siitä, että vaatimus, jonka mukaan lentäjä, jolla on molemmat luokkakelpuutukset, joutuisi suorittamaan kaikki FCL.740.A kohdan b alakohdan mukaiset lentotunnit sekä maa- että vesilentokoneilla, on tarpeeton ja se aiheuttaa kohtuuttomia rasitteita luvanhaltijalle.
      Virasto totesi lisäksi, että käynnissä olevassa sääntelytehtävässä FCL.002 on jo ehdotettu muutosta FCL.740A kohdan b alakohtaan, jotta kelpuutuksen voimassaoloa voidaan jatkaa kokemuksen perusteella lentäjillä, joilla on sekä maalentokoneiden että vesilentokoneiden yksimoottorisen mäntämoottorikoneen lentokelpuutus.
      Näin ollen virasto päätteli suosituksessaan asetuksen (EY) N:o 216/2008 14 artiklan 6 kohdan soveltamiseksi, että Norjan ehdotuksella ei ole vaikutusta suojan tasoon.
      3.   POIKKEUKSEN KUVAUS
      Ehdotetulla poikkeuksella asetuksen (EU) N:o 1178/2011 liitteessä I (osa FCL) olevan FCL.740.A kohdan b alakohdan säännöksistä pyritään siihen, että ilma-aluksen päälliköiden lentotunneista toisessa luokituksessa saa laskea viisi tuntia toisen luokituksen kuuteen tuntiin.
      Näin ollen asetuksen (EU) N:o 1178/2011 liitteessä I (osa FCL) olevan FCL.740.A kohdan b 3 alakohdan säännöksiä sovelletaan yhdessä seuraavan alakohdan kanssa:

                     ”3)

                     Jos hakijalla on sekä yksimoottoristen mäntämoottorikäyttöisten maalentokoneiden luokkakelpuutus että yksimoottoristen mäntämoottoristen lentokoneiden vesilentokoneiden luokkakelpuutus, hän voi täyttää FCL.740 kohdan b 1 ii alakohdan vaatimukset lentämällä kelpoisuusluokituksen päättymistä edeltävien 12 kuukauden aikana 12 tuntia yksimoottorisella mäntämoottorilentokoneella, mukaan lukien:

                                 —

                                 6 tuntia ilma-aluksen päällikkönä yksimoottorisilla mäntämoottorilentokoneilla. Lentotunneista vähintään 1 tunti on lennettävä maalentokoneella tai maalentokoneena käytettävällä amfibiolentokoneella ja vähintään 1 tunti vesilentokoneella tai vesilentokoneena käytettävällä amfibiolentokoneella; sekä

                                 —

                                 12 lentoonlähtöä ja laskua maalla ja 12 lentoonlähtöä ja laskua vedessä; sekä

                                 —

                                 vähintään yhden tunnin kestävä koululento lennonopettajan (FI) tai luokkakelpuutuskouluttajan (CRI) kanssa. Tämä koulutuslento voidaan suorittaa yksimoottorisella mäntämoottorilentokoneella, vesilentokoneella tai amfibiolentokoneella. Hakija saa vapautuksen tästä lennosta, jos hän on läpäissyt luokka- tai tyyppikelpuutuksen tarkastuslennon tai lentokokeen tai pätevyyden arvioinnin muun luokan tai tyypin lentokoneella.”

      4.   POIKKEUKSEN SOVELTAMISEN EHDOT
      Tätä poikkeusta sovelletaan luvanhaltijoihin, joiden luvat on myönnetty asetuksen (EU) N:o 1178/2011 liitteen I (FCL osa) mukaisesti.
      5.   POIKKEUKSEN YLEINEN SOVELLETTAVUUS
      Kaikki EFTA-valtiot voivat soveltaa tätä poikkeusta, jos 4 kohdassa kuvatut ehdot täyttyvät.

         (1)  ETA-sopimuksen liitteessä XIII olevassa 66ne kohdassa mainittu säädös (Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla, sellaisena kuin se on muutettuna), sellaisena kuin se on mukautettuna ETA-sopimuksen pöytäkirjalla 1.

         (2)  ETA-sopimukseen liitteessä XIII olevassa 66n kohdassa tarkoitettu säädös (Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta, sellaisena kuin se on muutettuna); sellaisena kuin se on mukautettuna ETA-sopimuksen pöytäkirjalla 1.


title: 2010/610/YUTP: Poliittisten ja turvallisuusasioiden komitean päätös EUSEC/2/2010, annettu 8 päivänä lokakuuta 2010 , Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) johtajan nimittämisestä

text:
               9.10.2010

               FI

               Euroopan unionin virallinen lehti

               L 266/61

         POLIITTISTEN JA TURVALLISUUSASIOIDEN KOMITEAN PÄÄTÖS EUSEC/2/2010,
   annettu 8 päivänä lokakuuta 2010,
   Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) johtajan nimittämisestä
   (2010/610/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Kongon demokraattisen tasavallan turvallisuusalan uudistusta koskevasta Euroopan unionin neuvonta- ja avustusoperaatiosta (EUSEC RD Congo) 21 päivänä syyskuuta 2010 annetun neuvoston päätöksen 2010/565/YUTP (1) ja erityisesti sen 8 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   Sekä katsoo, että päätöksen 2010/565/YUTP 8 artiklalla neuvosto valtuutti poliittisten ja turvallisuusasioiden komitean (PTK) tekemään operaation johtajan nimittämistä koskevia päätöksiä,
   ON HYVÄKSYNYT TÄMÄN PÄÄTÖKSEN:
   1 artikla
   Nimitetään António MARTINS Kongon demokraattisen tasavallan turvallisuusalan uudistusta koskevan Euroopan unionin neuvonta- ja avustusoperaation (EUSEC RD Congo) johtajaksi.
   2 artikla
   Tämä päätös tulee voimaan 1 päivänä lokakuuta 2010.

      Tehty Brysselissä 8 päivänä lokakuuta 2010.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 248, 22.9.2010, s. 59.


title: 2011/287/EU: Neuvoston päätös, annettu 13 päivänä toukokuuta 2011 , Maailman kauppajärjestön yleisneuvostossa omaksuttavasta Euroopan unionin kannasta Vanuatun tasavallan liittymiseen Maailman kauppajärjestöön

text:
               19.5.2011

               FI

               Euroopan unionin virallinen lehti

               L 132/14

         NEUVOSTON PÄÄTÖS,
   annettu 13 päivänä toukokuuta 2011,
   Maailman kauppajärjestön yleisneuvostossa omaksuttavasta Euroopan unionin kannasta Vanuatun tasavallan liittymiseen Maailman kauppajärjestöön
   (2011/287/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan ja 207 artiklan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Vanuatun tasavallan hallitus esitti 7 päivänä heinäkuuta 1995 Maailman kauppajärjestön (WTO) perustamisesta tehdyn sopimuksen XII artiklan mukaisesti kyseiseen sopimukseen liittymistä koskevan hakemuksen.

               (2)

               Vanuatun liittymistä käsittelevä työryhmä perustettiin 11 päivänä heinäkuuta 1995, jotta voitaisiin sopia liittymisehdoista, jotka sekä Vanuatun tasavalta että kaikki WTO:n jäsenet voisivat hyväksyä.

               (3)

               Komissio on neuvotellut unionin puolesta kattavan kokonaisuuden Vanuatun tasavallan tekemiä, markkinoiden avaamiseen liittyviä sitoumuksia, jotka ovat erityisen tärkeitä unionin kannalta.

               (4)

               Mainitut sitoumukset on nyt sisällytetty Vanuatun tasavallan liittymisestä WTO:hon tehtyyn pöytäkirjaan.

               (5)

               Liittymisellä WTO:hon odotetaan olevan myönteinen ja kestävä vaikutus Vanuatun tasavallan talousuudistukseen ja kestävään kehitykseen.

               (6)

               Liittymistä koskeva pöytäkirja olisi tämän vuoksi hyväksyttävä.

               (7)

               WTO:n perustamissopimuksen XII artiklassa määrätään, että liittymisehdoista sovitaan liittyvän jäsenen ja WTO:n kesken ja että WTO:n ministerikokous hyväksyy liittymisehdot WTO:n puolesta. WTO:n perustamissopimuksen IV artiklan 2 kohdassa määrätään, että ministerikokouksen istuntojen välisenä aikana yleisneuvosto huolehtii sen tehtävistä.

               (8)

               Yleisneuvostossa omaksuttava unionin kanta on sen vuoksi tarpeen vahvistaa,

         ON HYVÄKSYNYT TÄMÄN PÄÄTÖKSEN:
   1 artikla
   WTO:n yleisneuvostossa omaksuttava Euroopan unionin kanta on, että Vanuatun tasavallan liittyminen WTO:hon hyväksytään.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä toukokuuta 2011.

            Neuvoston puolesta

            Puheenjohtaja

         MARTONYI J.


title: Neuvoston päätös 2005/364/YUTP, tehty 12 päivänä huhtikuuta 2005, Euroopan unionin ja Romanian välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä

text:
               5.5.2005

               FI

               Euroopan unionin virallinen lehti

               L 118/47

         NEUVOSTON PÄÄTÖS 2005/364/YUTP,
   tehty 12 päivänä huhtikuuta 2005,
   Euroopan unionin ja Romanian välisen sopimuksen tekemisestä turvaluokiteltujen tietojen vaihtoon sovellettavista turvallisuusmenettelyistä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 ja 38 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto päätti 27 ja 28 päivänä marraskuuta 2003 pidetyssä istunnossaan valtuuttaa puheenjohtajavaltion aloittamaan korkeana edustajana toimivan pääsihteerin avustamana Euroopan unionista tehdyn sopimuksen 24 ja 38 artiklan mukaisesti neuvottelut tiettyjen kolmansien valtioiden kanssa, jotta Euroopan unioni voisi tehdä niistä kunkin kanssa sopimuksen turvaluokiteltujen tietojen vaihtoon sovellettavista turvallisuusmenettelyistä.

               (2)

               Saatuaan neuvotteluvaltuudet puheenjohtajavaltio neuvotteli korkeana edustajana toimivan pääsihteerin avustamana Romanian kanssa sopimuksen turvaluokiteltujen tietojen vaihtoon sovellettavista turvallisuusmenettelyistä.

               (3)

               Tämä sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Romanian välinen sopimus turvaluokiteltujen tietojen vaihtoon sovellettavista turvallisuusmenettelyistä.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tätä päätöstä noudatetaan päivästä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 12 päivänä huhtikuuta 2005.

            Neuvoston puolesta

            Puheenjohtaja

         J.-C. JUNCKER

   KÄÄNNÖS
   Romanian ja Euroopan unionin välinen
   SOPIMUS
   turvaluokiteltujen tietojen vaihtoon sovellettavista turvallisuusmenettelyistä
   ROMANIA
   ja
   EUROOPAN UNIONI, jäljempänä ’EU’, jota edustaa Euroopan unionin neuvoston puheenjohtaja,
   jäljempänä ’osapuolet’, jotka
   OTTAVAT HUOMIOON, että Romanian ja EU:n yhteisenä tavoitteena on parantaa kaikin tavoin turvallisuuttaan ja huolehtia kansalaistensa korkeatasoisesta suojasta turvallisuuteen perustuvalla alueella,
   OTTAVAT HUOMIOON, että Romania ja EU ovat yhtä mieltä siitä, että niiden välistä neuvonpitoa ja yhteistyötä kehitetään yhteistä etua koskevissa turvallisuuskysymyksissä,
   OTTAVAT HUOMIOON, että tämän vuoksi on olemassa jatkuva tarve vaihtaa turvaluokiteltuja tietoja Romanian ja EU:n välillä,
   TUNNUSTAVAT, että täysipainoinen ja tehokas neuvonpito ja yhteistyö voivat edellyttää Romanian ja EU:n turvaluokiteltujen tietojen ja aineiston saamista käyttöön sekä turvaluokiteltujen tietojen ja niihin liittyvän aineiston vaihtoa Romanian ja EU:n kesken,
   OVAT TIETOISIA siitä, että tämä turvaluokiteltujen tietojen ja niihin liittyvän aineiston käyttöön saaminen ja vaihto edellyttävät asianmukaisia turvatoimia,
   OVAT SOPINEET SEURAAVAA:
   1 artikla
   Kummankin osapuolen turvallisuuden kaikinpuolista parantamista koskevien tavoitteiden saavuttamiseksi tätä sopimusta sovelletaan missä tahansa muodossa oleviin turvaluokiteltuihin tietoihin ja aineistoon, joita osapuolet toimittavat toisilleen tai vaihtavat keskenään.
   2 artikla
   Tässä sopimuksessa turvaluokitelluilla tiedoilla tarkoitetaan tietoja (jotka voidaan välittää missä tahansa muodossa) tai aineistoa, jotka on suojattava luvatonta ilmaisemista vastaan ja joille on annettu tätä tarkoittava turvaluokitus, jäljempänä ’turvaluokitellut tiedot’.
   3 artikla
   Tässä sopimuksessa ’EU’ tarkoittaa Euroopan unionin neuvostoa, jäljempänä ’neuvosto’, sen korkeana edustajana toimivaa pääsihteeriä ja neuvoston pääsihteeristöä sekä Euroopan yhteisöjen komissiota, jäljempänä ’Euroopan komissio’.
   4 artikla
   Kumpikin osapuoli

               a)

               suojaa ja turvaa toisen osapuolen toimittamat tai vaihtamat tämän sopimuksen soveltamisalaan kuuluvat turvaluokitellut tiedot;

               b)

               varmistaa, että tämän sopimuksen soveltamisalaan kuuluvat toimitetut tai vaihdetut turvaluokitellut tiedot säilyttävät sen turvaluokituksen, jonka tiedot luovuttanut osapuoli on niille antanut. Vastaanottava osapuoli suojaa ja turvaa turvaluokitellut tiedot 11 ja 12 artiklan mukaisesti luotavissa turvallisuusjärjestelyissä kuvatulla tavalla omien turvallisuussääntöjensä niiden määräysten mukaisesti, jotka koskevat tietoja tai aineistoa, joilla on vastaava turvaluokitus;

               c)

               käyttää tämän sopimuksen soveltamisalaan kuuluvia turvaluokiteltuja tietoja ainoastaan niihin tarkoituksiin, jotka niiden luovuttaja on määritellyt ja joita varten tiedot on toimitettu tai vaihdettu;

               d)

               ei ilman tietojen luovuttajan etukäteissuostumusta ilmaise tämän sopimuksen soveltamisalaan kuuluvia turvaluokiteltuja tietoja kolmansille osapuolille tai sellaiselle EU:n toimielimelle tai taholle, jota ei ole mainittu 3 artiklassa.

         5 artikla
   1.   Osapuoli, ’luovuttava osapuoli’, voi ilmaista tai luovuttaa turvaluokiteltuja tietoja toiselle osapuolelle, ’vastaanottava osapuoli’, ”toimittaja valvoo” -periaatteen (originator control) mukaisesti.
   2.   Vastaanottava osapuoli tekee luovuttavan osapuolen suostumuksella päätöksen turvaluokiteltujen tietojen ilmaisemisesta tai luovuttamisesta muille kuin tämän sopimuksen osapuolille luovuttavan osapuolen turvallisuussäännöissä mainitun ”toimittaja valvoo” -periaatteen (originator control) mukaisesti.
   3.   Edellä olevaa 1 ja 2 kohtaa sovellettaessa yleinen luovuttaminen on mahdollista ainoastaan, jos osapuolet ovat sopineet menettelyistä tiettyjen tietojen osalta, jotka ovat olennaisia niiden operatiivisten vaatimusten kannalta.
   6 artikla
   Kukin osapuoli ja niiden tämän sopimuksen 3 artiklassa mainitut tahot perustavat turvaorganisaation ja laativat turvaohjelmia, jotka perustuvat sellaisiin perusperiaatteisiin ja turvallisuutta koskeviin vähimmäisvaatimuksiin, joita noudatetaan 11 ja 12 artiklan mukaisesti luotavissa osapuolten turvallisuusjärjestelyissä, jotta varmistetaan, että tämän sopimuksen soveltamisalaan kuuluviin turvaluokiteltuihin tietoihin sovelletaan saman tasoista suojaa.
   7 artikla
   1.   Osapuolet varmistavat, että kaikkien henkilöiden, joiden on virallisten tehtäviensä hoitamiseksi saatava käyttöönsä tämän sopimuksen mukaisesti toimitettuja tai vaihdettuja turvaluokiteltuja tietoja tai joilla voi tehtävänsä tai asemansa perusteella olla oikeus saada kyseisiä tietoja käyttöönsä, luotettavuus selvitetään asianmukaisella tavalla ennen kuin tiedot annetaan heidän käyttöönsä.
   2.   Luotettavuusselvitystä koskevien menettelyjen on oltava sellaiset, että niillä voidaan selvittää, voidaanko tietylle henkilölle antaa oikeus saada turvaluokiteltuja tietoja käyttöönsä, hänen uskollisuutensa, rehellisyytensä ja luotettavuutensa huomioon ottaen.
   8 artikla
   Osapuolet antavat toisilleen apua tämän sopimuksen soveltamisalaan kuuluvien turvaluokiteltujen tietojen suojauksessa sekä yhteisiä turvallisuusetuja koskevissa asioissa. Turvallisuusjärjestelyjen tehokkuuden arvioimiseksi tämän sopimuksen 11 artiklassa mainitut viranomaiset kuulevat toisiaan vastavuoroisesti turvallisuutta ja turvatarkastuksia koskevissa kysymyksissä 11 ja 12 artiklassa määriteltyjen vastuualueidensa puitteissa.
   9 artikla
   1.   Tätä sopimusta sovellettaessa

               a)

               EU:n osalta

                           kaikki kirjeenvaihto osoitetaan neuvostolle seuraavaan osoitteeseen:

                                       Council of the European Union

                                       Chief Registry Officer

                                       Rue de la Loi/Wetstraat, 175

                                       B-1048 Brussels

                           neuvoston ylikirjaaja (Chief Registry Officer) toimittaa kaiken kirjeenvaihdon edelleen jäsenvaltioille ja Euroopan komissiolle, jollei 2 kohdasta muuta johdu;

               b)

               Romanian osalta

                           kaikki kirjeenvaihto toimitetaan Romanian edustuston kautta Oficiul Registrului National al Informatiilor Secrete de Statiin (ORNISS) seuraavaan osoitteeseen:

                                       Guvernul Romaniei

                                       Oficiul Registrului National al Informatiilor Secrete de Stat (ORNISS)

                                       Str. Mures nr. 4, Sector 1

                                       Bucuresti

                                       Romania

         2.   Poikkeuksellisesti voidaan toisen osapuolen kirjeenvaihto, joka vain tietyillä kyseisen osapuolen toimivaltaisilla virkamiehillä, elimillä tai yksiköillä on oikeus saada käyttöönsä, operatiivisista syistä osoittaa tietyille toisen osapuolen toimivaltaisille virkamiehille, elimille tai yksiköille, jotka on erikseen nimetty vastaanottajiksi, ja antaa se vain näiden yksinomaiseen käyttöön, ottaen huomioon näiden toimivaltuudet ja ”tarve tietää” -periaate. EU:n osalta tällainen kirjeenvaihto toimitetaan neuvoston ylikirjaajan toimiston välityksellä.
   10 artikla
   Romanian hallitus sekä neuvoston ja Euroopan komission pääsihteerit valvovat tämän sopimuksen täytäntöönpanoa.
   11 artikla
   Tämän sopimuksen täytäntöön panemiseksi

               1)

               Oficiul Registrului National al Informatiilor Secrete de Stat (”ORNISS”) vastaa Romanian hallituksen johdolla ja puolesta sekä Romanian hallituksen nimissä ja alaisuudessa turvallisuusjärjestelyjen kehittämisestä tämän sopimuksen nojalla Romanialle toimitettujen turvaluokiteltujen tietojen suojelemiseksi ja turvaamiseksi;

               2)

               neuvoston pääsihteeristön turvallisuusyksikkö vastaa neuvoston pääsihteerin johdolla ja puolesta sekä neuvoston nimissä ja alaisuudessa turvallisuusjärjestelyjen kehittämisestä tämän sopimuksen nojalla EU:lle toimitettujen turvaluokiteltujen tietojen suojelemiseksi ja turvaamiseksi;

               3)

               Euroopan komission turvallisuustoimisto, joka toimii Euroopan komission nimissä ja alaisuudessa, vastaa turvallisuusjärjestelyjen kehittämisestä tämän sopimuksen nojalla toimitettujen tai vaihdettujen turvaluokiteltujen tietojen suojelemiseksi Euroopan komissiossa ja sen tiloissa.

         12 artikla
   Edellä olevan 11 artiklan mukaisesti ja yhteisymmärryksessä kyseisten kolmen turvallisuusyksikön kanssa luotavissa turvallisuusjärjestelyissä vahvistetaan tämän sopimuksen soveltamisalaan kuuluvien turvaluokiteltujen tietojen vastavuoroista suojelua koskevat normit. EU:n osalta nämä normit hyväksyy neuvoston turvakomitea.
   13 artikla
   Edellä 11 artiklassa mainitut viranomaiset ottavat käyttöön menettelyt, joita noudatetaan, jos käy ilmi, että tämän sopimuksen soveltamisalaan kuuluvia turvaluokiteltuja tietoja on todistettavasti vaarannettu tai että on syytä epäillä näin tapahtuneen.
   14 artikla
   Ennen tämän sopimuksen soveltamisalaan kuuluvien turvaluokiteltujen tietojen toimittamista on 11 artiklassa määriteltyjen vastuullisten turvallisuusviranomaisten oltava yhtä mieltä siitä, että vastaanottava osapuoli kykenee suojelemaan ja turvaamaan saamansa tämän sopimuksen soveltamisalaan kuuluvat tiedot tavalla, joka on 11 ja 12 artiklan mukaisesti luotavien järjestelyjen mukainen.
   15 artikla
   Tämä sopimus ei estä osapuolia tekemästä muita tämän sopimuksen soveltamisalaan kuuluvien turvaluokiteltujen tietojen toimittamista tai vaihtoa koskevia sopimuksia edellyttäen, että ne eivät ole ristiriidassa tämän sopimuksen määräysten kanssa.
   16 artikla
   Kaikki tämän sopimuksen tulkintaa tai soveltamista koskevat mahdolliset erimielisyydet EU:n ja Romanian välillä käsitellään osapuolten välisissä neuvotteluissa.
   17 artikla
   1.   Tämä sopimus tulee voimaan sen kuukauden ensimmäisenä päivänä, joka seuraa sopimuspuolten toisilleen antamaa ilmoitusta siitä, että ne ovat saattaneet päätökseen tarvittavat sisäiset menettelyt.
   2.   Tätä sopimusta voidaan jommankumman osapuolen pyynnöstä tarkastella uudelleen mahdollisten muutosten harkitsemiseksi.
   3.   Tämän sopimuksen muutokset on tehtävä kirjallisesti osapuolten yhteisellä sopimuksella. Sopimus tulee voimaan sen jälkeen, kun osapuolet ovat toimittaneet toisilleen 1 kohdassa määrätyt ilmoitukset.
   18 artikla
   Osapuoli voi irtisanoa tämän sopimuksen ilmoittamalla siitä kirjallisesti toiselle osapuolelle. Irtisanominen tulee voimaan kuuden kuukauden kuluttua siitä, kun toinen osapuoli on ottanut ilmoituksen vastaan, mutta se ei vaikuta niihin velvoitteisiin, joihin osapuolet jo ovat tämän sopimuksen määräysten mukaisesti sitoutuneet. Erityisesti kaikki turvaluokitellut tiedot, jotka on toimitettu tai vaihdettu tämän sopimuksen nojalla, on edelleen suojattava tämän sopimuksen määräysten mukaisesti.

      TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.
      Tehty Brysselissä 22 päivänä huhtikuuta 2005 kahtena kappaleena, molemmat englannin kielellä.

            Romanian puolesta

            Euroopan unionin puolesta